Potrjechene komuny maja so na strukturnej změnje we Łužicy wobdźělić
Budyšin (SN/at). Łužica steji před wulkim přełamom. Wokrjesy Sprjewja-Nysa, Dubja-Błóta, Hornje Błóta-Łužica, Łobjo-Halštrow a bjezwokrjesne město Choćebuz w Braniborskej kaž tež wokrjesaj Budyšin a Zhorjelc w Sakskej chcedźa towaršnosć Hospodarski region Łužica zwr wutworić, zo bychu trěbnu strukturnu změnu srjedź lěta 2017 zmištrowali. Nastać ma wona z dotalneje towaršnosće Energijowy region Łužica-Błóta ze sydłom w Choćebuzu.
Budyski wokrjesny sejmik je na posedźenju minjenu póndźelu z třomi hłosawzdaćemi wobzamknył, zo so Budyski wokrjes z podźělom 5 000 eurow na nowej towaršnosći bjezposrědnje wobdźěli a jej přistupi. Wuměnjenje je, zo Braniborska a Sakska hoberske předewzaće dlěšodobnje podpěrujetej. „Produkcija miliny je w narodnym zajimje, tohodla měła so tudyša strukturna změna w narodnej zamołwitosći přewjesć“, podšmórny krajny rada Michael Harig (CDU).
pol_Latn szl_Latn szl_Latn